Nexhmije Pagarusha

thumb|200px Artistja shqiptare Nexhmije Pagarusha lindi më 7 maj 1933 në fshatin Pagarushë të Malishevës në Kosovë. Kur flitet për të, përdoren në një frymë shumë epitete si: Bilbili i Kosovës, Mbretëresha e Këngës Shqipe, Primadona e Melosit Popullor, Ema Sumak Shqiptare, Madam Butterfly, Fyti i Kristalte, etj. Mori shumë çmime, ndër të tjera "Këngëtare e Shekullit".

Veprimtaria e saj muzikore 40-vjeçare është aq e gjerë, sa që është vështirë të thuhet se cilit zhanër i takon. Është e njohur për interpretimet e saj të shkëlqyera në muzikën popullore dhe opera.

Nexhmije Pagarusha ishte edhe aktore e suksesshme, si në film ashtu edhe në teatër.

Në Beograd vijoi shkollën e muzikës për solo kanto, të cilën ajo e la në vitin e tretë dhe nuk e vazhdoi më. Po ashtu në Beograd kishte paraqitjen e parë muzikore në skenë. Në vitin 1948 është pranuar soliste në Radio Prishtinë.

Bashkëpunoi edhe me këngëtarët nga Shqipëria dhe u paraqit edhe në Shqipëri me ansamblin “Shota” me rastin e një turneu.

”Baresha” është një ndër kryeveprat e interpretimit të saj. Kjo këngë u kompozua nga bashkëshorti i saj Rexhep Mulliqi, me tekstin e poetit Rifat Kukaj.

Nexhmije Pagarusha interpretoi në një koncert të muzikës klasike veprat e përkthyera shqip të Bethovenit, Puçinit, Verdit, etj. Ky koncert ka qenë i pari i këtij lloji. Fatkeqësisht, asnjërit nga organizatorët teknikë nuk iu kishte kujtuar që të regjistronte këtë koncert! Për fat të keq, nuk janë evidentuar as të gjitha koncertet dhe repertori i këngëve të kënduara nga ajo, ngaqë, siç ka thënë ajo një herë, për të vetëm muzika ishte me rëndësi; ajo dhe muzika ishin një. Mendohet se ajo ka interpretuar mbi 150 këngë.

Ajo ishte pjesëmarrëse e koncerteve në Kosovë, Shqipëri, Bullgari, Izrael, etj. Karrierën muzikore e përfundoi në vitin 1984, pas një koncerti në Sarajevë.

Pas 16 vjetësh larg skenës, ajo u paraqit në vitin 2000 me këngën "Për ty" në një emision të udhëhequr nga Ardit Gjebrea, i cili e bindi të bëjë këtë.

Ishte në jurinë e festivalit "Kënga Magjike 2005". Aktualisht është këshilltare e lartë për muzikë në Radio Kosovë dhe në Radio Blue Sky.

Krijimtaria

 * Disa nga këngët e saj:


 * “Baresha“
 * ”Ani mori nuse”
 * ”Mora testin”
 * “Kur më shkon si zog n'hava”
 * “Kur më del në derë”
 * ”Ke selvitë”
 * “Ç'u ngrit lulja në mëngjes”
 * “Çil njat zemër plot kujtime”
 * “Dallëndyshe”
 * “Një lule”
 * "Zambaku i Prizrenit"


 * Interpretoi në filmat dhe shfaqjet teatrore:


 * “Dasma e përgjakur”, (1967)
 * “Jugovizioni” (1973)
 * “Gëzuar viti i ri” (1976)
 * "E kafshoja terrin" (1977)
 * "I ikuri". (1980)
 * "Tre vetë kapërcejnë malin" (1981)
 * "Lepuri me pesë këmbë"
 * "Fluturimi i Micakut"
 * "Daullet e të çmendurve",
 * "Rexha i nënës në grazhd të kalit"
 * "Vrasësit bëjnë dasmë natën" (1997)

Lidhje të jashtme

 * Amëza : ForumiShqiptar
 * PEPiF rtsh "E kujtoj at takim";oj lulia jone; sy larushe.
 * PEPiF rtsh "E kujtoj at takim";oj lulia jone; sy larushe.

Nexhmije Pagarusha Nexhmije Pagarusha